ཁོ་བོས་རང་གི་འབད་པའི་འབྲས་སུ་སྨིན་པའི་ལོང་ཡིག་འདི།རང་ཉིད་ཁོ་ནས་ཤེས་པས་མ་མགུ་བར་བོད་ཀྱི་གཞོན་སྐྱེས་ལོང་བ་ཀུན་གྱིས་ངེས་ཤིང་བཀོལ་ནུས་པར་འགྱུར་བའི་སྨོན་པ་དང་ལྷག་བསམ་གྱིས་ཁོ་བོས་ལོང་ཡིག་སློབ་འཁྲིད་བྱེད་བཞིན་ཡོད་དེ།ལོར་ཁོ་བོས་ཆེས་ཐོག་མའི་སློབ་མ་ལྔ་བསྡུ་ལེན་ནས་ལོང་ཡིག་སློབ་འཁྲིད་བྱས།སློབ་འཁྲིད་བྱ་དུས་ཁོ་བོས་ལོང་ཡིག་ལ་དངོས་སྤྱོད་ལོང་ཡིག་དང་ཆ་འཇུག་ལོང་ཡིག་གཉིས་ཡོད་པ་བསྒྲགས་ཏེ་སློབ་འཁྲིད་བྱེད་བཞིན་ཡོད།ཁོ་བོས་དུས་ཡུན་ལོ་ངོ་གཉིས་རེ་ནས་སློབ་མ་རེ་འགའ་བསྡུ་ལེན་བྱས་ཏེ་ལོང་ཡིག་འདི་བོད་ཀྱི་ལོང་བ་ཀུན་གྱི་ཁམས་མོས་སུ་འགྲོ་ཅི་ནུས་བྱེད་བཞིན་ཡོད།